Fjallafélagið fagnar 10 ára afmæli um þessar mundir en árið 2010 var einmitt fyrsta árið sem boðið var upp á skipulagða fjallgöngudagskrá . Hún kallaðist 9.000 metra áskorun og endaði með einhverri fjölmennustu göngu sem sögur fara af á Hvannadalshnúk . Síðan eru göngurnar á þriðja hundrað ! Bræðurnir Haraldur Örn og Örvar Þór Ólafssynir standa á bak við félagið og munu sem fyrr leiða ævintýraþyrst fjallafólk upp um alla koppa og grundir árið 2020 ásamt öðrum þaulvönum leiðsögumönnum . Eins og síðustu ár leitum við á fjöll sem Fjallafélagið hefur ekki farið á áður og munum leggja land undir fót á nýju ári í nokkur spennandi verkefni . Dagskráin er mjög fjölbreytt þar sem við göngum á þekkt sem og minna þekkt fjöll - góð blanda af erfiðleikastigum þar sem við njótum útiverunnar og félagsskapsins í botn ! + Fjallgönguáskorunin í hnotskurn : Gengið á 4 vikna fresti yfir allt árið - á miðvikudögum og laugardögum 22 fjallaferðir í heildina , þar af tvær helgarferðir Ein tækniæfing þar sem farið er yfir notkun á jöklabúnaði og fleira Innifalið í verði : Leiðsögn og fræðsla í öllum 22 ferðum Afsláttarkjör hjá samstarfsaðilum - Fjallakofinn og Garminbúðin Ekki er hægt að kaupa stakar ferðir . Ítarlegar upplýsingar eru sendar í tölvupósti fyrir hverja göngu . Einnig er Facebook hópur notaður til samskipta . Fyrir hverja ? Fjallgönguáætlunin hentar öllum sem vilja stunda útivist og fjallgöngur allt árið . Sumar göngurnar eru nokkuð krefjandi en allir hraustir einstaklingar sem eru í ágætri þjálfun ráða vel við verkefnin . Mikilvægt er að þátttakendur taki vel eftir þessum atriðum og fari eftir leiðbeiningum fararstjóra .